“Ons gebied is vasgevang in die kloue van geweld. Bejaardes, vroue en kinders lewe in vrees. Niemand weet wat hier aan die gang is nie. Ons probeer agter die kap van die byl kom oor die reeks moorde in die woonbuurt. Dit lyk asof dinge net erger raak,” sê George.
“Die polisie is steeds nie seker oor die motief nie. Ek doen ’n beroep op die polisie om geen steen onaangeroer te laat in hul ondersoek nie. Ons kan nie laat slaplê en toelaat dat geweldsmisdaad die veiligheid van ons gemeenskappe ondermyn nie.”
“Geweld het absoluut geen plek in ons samelewing nie. Ek wens die slagoffers in die hospitaal ’n spoedige herstel toe,” sê Fritz.